Бөгелмә туган якны өйрәнү музее

Бөгелмә туган якны өйрәнү музее (, ) — Татарстанның Бөгелмә шәһәрендә урнашкан муниципаль мәдәният оешмасы (музей). 

Музей 1736 елдан башлап хәзерге заманга кадәр Бөгелмә шәһәре һәм районы тарихы белән таныштыра.

 Тарих 
1929 елның 1 октябрендә ачыла. Бөгелмә туган якны өйрәнү музее — Татарстанның иң борынгы музейларының берсе. 2011, 2014 елларда ТР хөкүмәте грантына ия була Бугульминский краеведческий музей . Бөгелмә районы сайты, 7.04.2017.

 Бина 
Музей XIX гасырда төзелгән, үзара тоташкан ике бинада урнашкан. Берсе — асылзат  А. Ф. Елачич, икенчесе — сәүдәгәр Ф. Д. Климов йорты.

 Экспонатлар 
Музейда 7 экспозиция һәм күргәзмә залы бар. Мәйданы — 796 кв. м. Музей фондында ~20 000 экспонат саклана Бугульминский краеведческий музей . Каталог музеев мира.
Экспозициядә Е. Пугачев күтәрелеше, XIX гасыр Бөгелмә ярминкәләре турында материаллар, XVIII—XX гасырларда шәһәр тарихы белән бәйле документлар, татар, рус, чуаш, мордва халкының йорт кирәк-яраклары, раритетлар күрсәтелә.

Емельян Пугачёв баш күтәрүе (1773—1775 еллар) белән бәйле экспонатлар: туп, кораллар, Бөгелмә янындагы сугышны тасвирлаган китап, Е. Пугачёв манифесты.

«Бөгелмә XIX—XX гасыр башында» бүлегендә татар, рус, чуаш, мордва халкының йорт кирәк-яраклары урын алган. Татар халкының зәркән әйберләре, челтәрләү алымы белән эшләнгән чулпы, яка чылбыры, чигелгән калфак, бил каешы күрсәтелә.

Экспозициядә Бөгелмә төбәгендә кулак малын тарату белән бәйле КГБ архивы материаллары, Сталин исеменнән Бөгелмә районы колхозчыларына юлланган телеграмма, газеталар, сугыш листовкалары, 1941—1945 еллардагы Бөек Ватан сугышы чорында язылган хатлар куелган.

Музей фондының язма чыганаклары: Бөгелмә өязе идарәсе утырышлары журналлары, мөселман этикасы, 1894 елгы шәһәр планы, Бөгелмә шәһәре соборының чиркәүгә килүчеләр елъязмасы.

 Экскурсияләр 
 Бөгелмәлеләр Бөек Ватан сугышында, тылда
 XIX—XX гасыр башында Бөгелмә
 Табигать бүлеге
 Бөгелмә бүген
 Тарих бүлеге
 Хәтер юлы буенча

 Шәхесләр 
 Директорлар 
 1929-19?? — ???
 19??-1941 — ???
 1946-19?? — ???
 19??-19?? — ???
 ????-201? — Наталья Николай кызы Несынова
 201?- — Светлана Владимир кызы Якупова 

 Танылган хезмәткәрләр 

 Искәрмәләр 

 Сылтамалар  

  Бугульминский краеведческий музей. Музеи России
  Музейның визит картасы 
  Бугульминский краеведческий музей. tatfrontu.ru

 Моны да карагыз 

Төркем:Әлифба буенча музейлар
Төркем:Бөгелмә музейлары
Төркем:1929 елда нигезләнгән музейлар
Төркем:Туган якны өйрәнү музейлары